শ্রীকৃষ্ণকীর্তন
বিষ্ণুর অবতাররূপে কৃষ্ণের জন্ম, বড়ায়ির সহযোগিতায় বৃন্দাবনে রাধার সঙ্গে তাঁর প্রণয় এবং অন্তে বৃন্দাবন ও রাধা উভয়কে ত্যাগ করে কৃষ্ণের চিরতরে মথুরায় অভিপ্রয়াণ – এই হল ‘শ্রীকৃষ্ণকীর্তন’ কাব্যের মূল উপজীব্য। আখ্যায়িকাটি মোট ১৩ খণ্ডে বিভক্ত। জন্মখণ্ড, তাম্বুলখণ্ড, দানখণ্ড, নৌকাখণ্ড, বৃন্দাবনখণ্ড ইত্যাদি ১২টি অংশ 'খণ্ড' নামে লেখা হলেও অন্তিম অংশটির নাম শুধুই 'রাধাবিরহ', এই অংশটির শেষের পৃষ্ঠাগুলি পাওয়া যায়নি। পুঁথিটি খণ্ডিত বলে কাব্যরচনার সন-তারিখও জানা যায় না। কাব্যের প্রধান তিনটি চরিত্র —— কাহ্নাঞি, রাধা, বড়াঞি।
বৃহদ্ধর্ম পুরাণ
বৃহদ্ধর্ম পুরাণ (, ) হল একটি হিন্দু ধর্মগ্রন্থ। এই পুরাণেই (পূর্বখণ্ড, শ্লোক ২৫-২৬) এটিকে ১৮টি উপপুরাণ হিসেবে বর্ণনা করা হয়েছে। "বৃহদ্ধর্ম পুরাণ" গ্রন্থের যে পাঠটি প্রচলিত আছে, সেটি তিনটি ‘খণ্ড’ বা ভাগে বিভক্ত। এগুলি হল: ‘পূর্বখণ্ড’, ‘মধ্যখণ্ড’ ও ‘উত্তরখণ্ড’। এই পুরাণে সংস্কৃত শব্দগুলির অদ্ভুত অর্থ করা হয়েছে। এছাড়া বাংলা অঞ্চলে জনপ্রিয় সংস্কৃত বাগধারাগুলিও এই পুরাণে সন্নিবেশিত হয়েছে। এই জন্য আধুনিক গবেষকদের মধ্যে অনেকে মনে করেন যে, এটি বাংলা অঞ্চলে লিখিত একটি পুরাণ। আধুনিক গবেষক আর. সি. হাজরার মতে, এই পুরাণটি খ্রিস্টীয় ১৩শ শতাব্দীর দ্বিতীয়ার্ধ্বে রচিত হয়। তিনি এই পুরাণটিকে একটি অসাম্প্রদায়িক উপপুরাণ হিসেবে চিহ্নিত করেন।